Feuerbach studerede i [[Düsseldorf]] (1845-47), [[München]] og [[Antwerpen]] (1851-54) samt i [[Paris]], hvor han var elev hos [[Thomas Couture]].<ref name=metbio>Biografi i ''German Masters of the Nineteenth Century'', p.268</ref> Han malede i denne tid portrætter, nøgne og dekorative billeder; af hans større malerier viser [[Hafez]] (1852) afgjort påvirkning af Coutures stil, mens den i året 1854 udførte ''Digteren [[Pietro Aretino]]s død'' med sine mange figurer og sin overflod af stof mere minder om [[Hippolyte Delaroche]]. I 1855 rejste han til [[Italien]] og opholdt sig i [[Rom]] 1857-72. Der malede han romantiske og idylliske motiver så som ''[[Ludovico Ariosto|Ariosto]]s haver '', ''Hafez ved brønden'', ''Legende børn'', ''Badende børn'' og ''En italiensk moder med sine børn''. Disse kan ses i [[Sammlung Schack]] i München, hvor også ''En romansk kvinde'' og ''Pietà'' (begge fra 1863) findes. I 1862 mødte Feuerbach greve [[Adolf Friedrich von Schack]], der bestilte kopier af ældre italienske mestre hos ham og introducerede ham til [[Arnold Böcklin]] og [[Hans von Marees]]; de tre kunstnere blev kendt som "Deutschrömer" ("Tyske romerne") på grund af deres præference for italiensk kunst frem for tysk.<ref name=metbio/>
Historiemalere Maleri